/* KUMM/2011/0674 finali */ ABBOZZ TA' BAĠIT EMENDATORJU Nru 6GĦALL-BAĠIT ĠENERALI TAL-2011 ID-DIKJARAZZJONI ĠENERALI TAD-DĦULDIKJARAZZJONI TAN-NEFQA TAQSIMA B'TAQSIMATaqsima III - Il-Kummissjoni





ABBOZZ TA’ BAĠIT EMENDATORJU Nru 6 GĦALL-BAĠIT ĠENERALI TAL-2011 ID-DIKJARAZZJONI ĠENERALI TAD-DĦUL DIKJARAZZJONI TAN-NEFQA TAQSIMA B’TAQSIMA Taqsima III - Il-Kummissjoni Wara li kkunsidrat: - it-Trattat dwar il-Funzjonament tal-Unjoni Ewropea, u b'mod partikolari l-Artikolu 314 tiegħu, flimkien mat-Trattat li jistabbilixxi l-Komunità Ewropea tal-Enerġija Atomika, u partikolarment l-Artikolu 106a tiegħu, - ir-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 rigward ir-Regolament Finanazjarju applikabbli ghall-bagit generali tal-Komunitajiet Ewropej[1], u b'mod partikolari l-Artikolu 37 tiegħu, - il-baġit ġenerali tal-Unjoni Ewropea għas-sena finanzjarja 2011 adottat fil-15 ta’ Diċembru 2010[2], - il-baġit emendatorju Nru 1/2011[3] adottat fis-6 ta’ April 2011, - il-baġit emendatorju Nru 2/2011[4] adottat fil-5 ta’ Lulju 2011, - il-baġit emendatorju Nru 3/2011 adottat fil-5 ta’ Lulju 2011, - il-baġit emendatorju Nru 4/2011 adottat fit-28 ta’ Settembru 2011, - l-abbozz ta’ baġit emendatorju Nru 5/2011[5], adottat fit-22 ta’ Ġunju 2011, Il-Kummissjoni Ewropea hawnhekk tippreżenta lill-awtorità tal-baġit l-Abbozz tal-Baġit Emendatorju Nru 6 għall-baġit tal-2011. BIDLIET GĦAD-DIKJARAZZJONI TAD-DĦUL U N-NEFQA TAQSIMA B'TAQSIMA Il-bidliet fid-dikjarazzjoni tad-dħul u n-nefqa huma disponibbli fil-EUR-Lex (http://eur-lex.europa.eu/budget/www/index-mt.htm). Verżjoni bl-Ingliż tal-bidliet għal din id-dikjarazzjoni hija mehmuża għall-informazzjoni bħala anness tal-baġit. WERREJ 1. DAħLA 3 2. DħUL 3 2.1 REVIżJONI TAR-RIżORSI PROPRJI 3 2.2 DħUL IEħOR 4 3. POLITIKA MARITTIMA INTEGRATA 4 4. IL-GREċJA: FSE – IL-PROGRAMM OPERAZZJONALI TAR-RIFORMA AMMINISTRATTIVA 5 5. IL-PALESTINA 6 6. APPROPRJAZZJONIJIET GħALL-ĦLASIJIET 8 7. TABELLA SOMMARJA SKONT L-INTESTATURA TAL-QAFAS FINANZJARJU 11 1. DAħLA L-Abbozz ta’ Baġit Emendatorju (ABE) Nru 6 għas-sena 2011 li jkopri l-elementi li ġejjin: - l-aġġornament tas-soltu għall-previżjoni tad-dħul wara r-reviżjoni tal-previżjonijiet tar-riżorsi proprji u dħul ieħor; - il-ħolqien ta’ linja tal-baġit ġdida: 11 09 05 — Programm li jappoġġja l-iżvilupp ulterjuri ta’ Politika Marittima Integrata (IMP), b’approprjazzjonijiet għall-impenji ta’ EUR 23,14 miljun imdaħħla f’riżerva, suġġett għall-adozzjoni tal-bażi legali. Dawn l-approprjazzjonijiet għall-impenji huma riallokati minn linji oħra taħt l-Intestatura 2; - ir-riallokazzjoni ta’ EUR 60 miljun f’approprjazzjonijiet għall-impenji fi ħdan l-Intestatura 4 L-UE bħala attur globali, favur il-partita baġitarja 19 08 01 02 — Viċinat u Partenarjat Ewropew għajnuna finanzjarja għall-Palestina, il-proċess ta’ paċi u l-UNRWA (L-Aġenzija tan-Nazzjonijiet Uniti għall-Għajnuna u x-Xogħlijiet għar-Refuġjati tal-Palestina fil-Lvant Qrib). Dan l-ammont huwa propost bħala antiċipazzjoni ta’ approprjazzjonijiet biex tiġi koperta n-nefqa fis-sena 2012; - rinfurzar tal-Artikolu tal-baġit 04 02 20 Fond Soċjali Ewropew - Assistenza teknika operazzjonali b’EUR 3,25 miljun biex jipprovdi għarfien espert speċifiku b’appoġġ għall-Programm Operazzjonali tar-Riforma Amministrattiva fil-qasam tal-amministrazzjoni tat-taxxa fil-Greċja. Approprjazzjonijiet għall-ħlasijiet ta’ EUR 300 000 huma wkoll mitluba. - żieda fl-approprjazzjonijiet għall-ħlasijiet ta’ EUR 550 miljun biex jintlaħqu l-bżonnijiet pendenti li jibqa' wara "t-Trasferiment Globali". EUR 142 miljun minn dan l-ammont se jintużaw biex jiżdiedu l-ħlasijiet fl-Intestatura 1a Kompetittività għat-Tkabbir u l-Impjiegi, u l-EUR 408 miljun li jibqa’ se jiġu riallokati għall-Intestatura 1b Koeżjoni għat-Tkabbir u l-Impjiegi; - tnaqqis nominali ("p.m.") fl-approprjazzjonijiet għall-ħlasijiet f’05 04 05 01 — Programmi tal-iżvilupp rurali biex jittieħed kont tad-differenza possibbli bejn it-tbassir tal-ħlasijiet mill-Istati Membri, kif aġġornat f’Settembru 2011, u d-dikjarazzjoni tal-ħlasijiet li se tiġi ppreżentata f’Novembru 2011. Dan huwa mdaħħal proviżorjament u, ladarba d-dikjarazzjonijiet mill-Istati Membri jkunu waslu, jista’ jiġi revedut biex jissodisfa parti mill-ħtiġijiet fl-Intestatura 1b Koeżjoni għat-Tkabbir u l-Impjiegi. Fil-qosor, l-effett nett ta’ dan l-ABE Nru 6/2011 huwa żieda ta' EUR 3,25 miljun fl-approprjazzjonijiet għall-impenji, u żieda fl-approprjazzjonijiet għall-ħlasijiet ta’ EUR 550,3 miljun fl-Intestaturi 1a u 1b. Madankollu, minħabba l-bilanċi tal-VAT u l-ING tas-snin ta' qabel li jridu jissarrfu skont ir-Regolament (KE, EURATOM) Nru 1150/2000 u ż-żieda fi dħul ieħor, jiġifieri EUR 435 miljun f'multi, id-dħul totali jiżdied EUR 1 276,9 miljun li jwassal għal tnaqqis fil-kontribuzzjonijiet ibbażati fuq l-ING ibbaġittjati tal-Istati Membri għall-2011 ta' EUR 726,6 miljun. 2. DħUL 2.1 Reviżjoni tar-Riżorsi Proprji F'konformità mal-Artikolu 16 tar-Regolament tal-Kunsill (KE, Euratom) Nru 1150/2000 tat-22 ta’ Mejju 2000[6], il-Kummissjoni rrevediet il-previżjonijiet dwar ir-riżorsi proprji. Dan jirreferi b’mod partikolari għall-bilanċi tal-VAT (taxxa fuq il-valur miżjud) u tal-ING (introjtu nazzjonali gross) u għar-riżorsi proprji tradizzjonali. F’dak li jikkonċerna l-bilanċi tar-riżorsi proprji tal-VAT u l-ING ta' snin preċedenti, u abbażi tal-informazzjoni disponibbli, il-Kummissjoni tipproponi li jiddaħħal l-ammont ta’ EUR 1 814,9 miljun. Din iż-żieda tikkonċerna l-kapitoli 31[7] u 32[8] fuq in-naħa tad-dħul tal-baġit. F’dan l-istadju, il-kalkoli tal-bilanċi tal-Istati Membri għadhom provviżorji minħabba fil-verifika li tinsab għaddejja tad-dejta tal-VAT u l-ING. Dan jista’ jwassal lill-Kummissjoni sabiex tirrevedi ċ-ċifri matul il-proċedura li tirrigwarda dan l-ABE. Il-Kummissjoni tipproponi wkoll li tnaqqas ir-Riżorsi Proprji Tradizzjonali (RPT) b’EUR 1 200 miljun fil-kapitolu 12[9] tad-dħul. Jekk id-dejta kurrenti l-ġdida tal-aħħar tliet xhur tas-sena timplika tibdil sinifikanti għal din l-istima, il-Kummissjoni tirrevedi ċ-ċifri tagħha matul il-proċedura tal-baġit. 2.2 Dħul Ieħor Filwaqt li jiġu kkunsidrati l-ammonti li jiġu msarrfa jew x'aktarx jissarrfu f'dan l-istadju tas-sena, huwa propost li jiżdiedu l-previżjonijiet inizjali b’ammont nett ta’ EUR 662 miljun. Id-dettalji linja b'linja huma murija fit-tabella hawn taħt. Linji ta’ dħul | Baġit 2011 | ABE 6/2011 | Ammont ġdid | 6 6 0 1 — Kontribuzzjonijiet u rifużjonijiet oħra mhux assenjati | 30 000 000 | 52 000 000 | 82 000 000 | 7 0 0 0 — Interessi dovuti fuq ħlasijiet tard fil-kontijiet miżmuma mat-teżori tal-Istati Membri | 5 000 000 | 170 000 000 | 175 000 000 | 7 0 1 — Interessi fuq ħlasijiet tard u interessi oħra fuq multi | 15 000 000 | 5 000 000 | 20 000 000 | 7 1 0 — Multi, ħlasijiet perjodiċi ta’ penali u penali oħra | 100 000 000 | 435 000 000 | 535 000 000 | Total | 150 000 000 | 662 000 000 | 812 000 000 | 3. POLITIKA MARITTIMA INTEGRATA Il-Politika Marittima Integrata ġiet stabbilita għall-ewwel darba f’Diċembru 2007 wara l-approvazzjoni mill-Kunsill Ewropew ta’ Komunikazzjoni tal-Kummissjoni li tipproponi politika dedikata għall-oċeani, l-ibħra u x-xtut. Għall-ewwel tliet snin, din kienet iffinanzjata permezz ta’ proġetti pilota u azzjonijiet preparatorji. F’Settembru 2010, il-Kummissjoni ressqet proposta għal Regolament biex ikompli l-finanzjament ta’ din il-politika sa tmiem il-qafas finanzjarju attwali. Il-finanzjament propost se jippermetti lill-Kummissjoni, flimkien mal-Istati Membri u l-partijiet interessati, biex ikomplu x-xogħol esploratorju li diġà beda permezz ta’ proġetti pilota u azzjonijiet preparatorji, u biex ikomplu jiżviluppaw u jikkonkretizzaw l-għażliet għall-implimentazzjoni tal-Politika Marittima Integrata fuq il-linji stipulati fir-Rapport tal-Progress tal-15 ta’ Ottubru 2009 adottat mill-Kummissjoni, approvat mill-Kunsill fis-16 ta’ Novembru 2009. L-ammont totali inizjalment propost mill-Kummissjoni kien ta’ EUR 50 miljun, mifruxa fuq tliet snin (2011-2013), li kellhom jinġiebu mill-marġini tal-intestatura 2. Wara diskussjonijiet bejn il-Parlament Ewropew u l-Kunsill, ħareġ kunsens politiku, fuq pakkett ta’ EUR 40 miljun għall-programm, u ntlaħaq ftehim dwar dan fi trilogu fl-4 ta’ Ottubru. Il-Ftehim jipprevedi li dan il-pakkett huwa magħmul minn EUR 23,14 miljun miġbuda mill-baġit tal-2011 mingħajr ma jintalab il-marġni disponibbli tal-Intestatura 2, ammont ta’ EUR 16,66 miljun imdaħħla fl-Abbozz tal-Baġit u aċċettati mill-Kunsill matul il-qari tiegħu tal-baġit 2012, u ammont ulterjuri ta’ EUR 200 000 għal assistenza teknika li għandhom jiddaħħlu fil-baġit tal-2013. Għalhekk, dan il-baġit emendatorju jipproponi li jiġu riallokati EUR 23,14 miljun f'approprjazzjonijiet mhux użati mill-2011 li jsiru disponibbli mill-qasam ta’ Kapitolu 17 04 — Is-sikurezza tal-ikel u l-għalf, is-saħħa tal-annimali, il-benesseri tal-annimali u s-saħħa tal-pjanti. F’dan il-baġit emendatorju, il-Kummissjoni tipproponi wkoll il-ħolqien ta’ linja tal-baġit ġdida : 11 09 05 Programm li jappoġġja l-iżvilupp ulterjuri ta’ Politika Marittima Integrata (IMP), b’EUR 23,14 miljun imdaħħla f’riżerva, suġġett għall-adozzjoni tal-bażi legali. Fl-istess ħin, l-approprjazzjonijiet għall-impenji disponibbli fuq il-partiti baġitarji li ġejjin taħt l-Intestatura 2 se jitnaqqsu skont dan: Partita tal-Baġit | Ammont (miljuni ta’ EUR) | Spjegazzjoni | 17 04 01 01 Programmi għall-qerda u l-monitoraġġ tal-mard tal-annimali u l-monitoraġġ tal-kondizzjonijiet fiżiċi tal-annimali li jistgħu jkunu ta’ riskju għas-saħħa pubblika marbut ma' fattur estern – Miżuri ġodda | -19,81 | Spejjeż aktar baxxi milli mistenni għat-tilqim tal-bluetongue b’riżultat tat-tnaqqis konsiderevoli fil-mard minħabba kampanji ta’ tilqim li rnexxew u wkoll minħabba li xi SM qalbu għal programmi volontarji, iffinzjati mill-bdiewa. Minbarra dan, kien hemm ukoll tnaqqis fin-numru tal-każijiet ta’ Enċefalopatija Sponġiformi Bovina (BSE). Għaldaqstant, l-approprjazzjonijiet mhux użati jistgħu jsiru disponibbli. | 17 04 02 01 Miżuri oħra fl-oqsma veterinarji, tal-benesseri tal-annimali u tas-saħħa pubblika – Miżuri ġodda | -3,33 | Il-fondi allokati għal xiri ta’ vaċċini ta’ emerġenza tas-saħħa tal-annimali mhux ser ikunu kompletament impenjati fl-2011 billi ma kien hemm l-ebda tifqigħa kbira ġdida tal-mard tal-annimali. Għaldaqstant, l-approprjazzjonijiet mhux użati jistgħu jsiru disponibbli. | Total | 23,14 | 4. IL-GREċJA: FSE – IL-PROGRAMM OPERAZZJONALI TAR-RIFORMA AMMINISTRATTIVA Ir-riforma amministrattiva fil-Greċja hija ta’ importanza ewlenija sabiex tappoġġja l-implimentazzjoni b’suċċess tal-politika ta’ Koeżjoni permezz tal-Fondi Strutturali. Il-Programm Operazzjonali tar-Riforma Amministrattiva (CCI : 2007GR05UPO003), parti mill-Fond Soċjali Ewropew (ESF), għandu l-għan li jintroduċi riformi fl-amministrazzjoni pubblika li jtejbu operazzjonijiet sinifikanti speċifiċi tal-Istat Grieg u jtejbu l-funzjonament tal-ġestjoni pubblika u l-effiċjenza tas-servizz ċivili, b’effetti pożittivi fuq l-implimentazzjoni tal-politika ta’ Koeżjoni, ukoll. Hemm ħtiġijiet partikolarment urġenti li jridu jiġu indirizzati fil-qasam tal-amministrazzjoni tat-taxxi minħabba l-importanza tiegħu għall-finanzi pubbliċi. Il-Kummissjoni tipproponi li tuża assistenza teknika biex timmobilizza għarfien espert speċifiku fil-qasam tal-amministrazzjoni tat-taxxa fil-Greċja permezz ta’ kuntratt iddedikat mal-Fond Monetarju Internazzjonali u tutilizza l-għarfien espert speċifiku tal-IMF u l-Istati Membri tal-UE għal dak il-għan. L-attivitajiet proposti huma eliġibbli għall-Għajnuna Teknika tal-ESF billi huma jappoġġjaw direttament l-implimentazzjoni ta’ Programm Operazzjonali tal-ESF fl-Istat Membru u l-aħjar mod kif l-azzjoni tista’ ssir b’mod urġenti huwa permezz ta’ din il-miżura. Il-kuntratt xorta se jiġi ffirmat fl-2011 u dan jiġġustifika l-bżonn għall-approprjazzjonijiet għall-impenji (EUR 3,25 miljun). L-approprjazzjonijiet għall-ħlasijiet mitluba (EUR 300 000) se jkopru r-rekwiżiti kuntrattwali inizjali. 5. IL-PALESTINA Analiżi tal-ħtiġijiet għall-approprjazzjonijiet għall-impenji sa tmiem is-sena wriet li hemm EUR 60,4 miljun disponibbli fl-Intestatura 4 L-UE bħala Attur Globali. Huwa propost li dan l-ammont jiġi riallokat lejn il-partita baġitarja 19 08 01 02 Politika Ewropea tal-Viċinat u l-Partenarjat għajnuna finanzjarja għall-Palestina, il-proċess ta' paċi u l-UNRWA (l-Aġenzija tan-Nazzjonijiet Uniti għall-Għajnuna u x-Xogħlijiet għar-Refuġjati tal-Palestina fil-Lvant Qrib). Is-sors tal-EUR 60,4 miljun f’impenji huwa kif ġej: - EUR 51,4 miljun li jikkorrispondu għall-operazzjoni kkanċellata ta’ Għajnuna Makrofinanzjarja (MFA) fil-Kosovo. Prekundizzjoni ewlenija għall-operazzjoni MFA proposta kienet ir-rispett tad-dispożizzjonijiet fl-Arranġament ta’ Riżerva (SBA) ta’ 18-il xahar tal-Kosovo mal-Fond Monetarju Internazzjonali, approvat mill-Bord Eżekuttiv tal-IMF fil-21 ta’ Lulju 2010. Il-programm appoġġjat mill-SBA kien ibbażat fuq (i) trażżin tal-infiq kurrenti, (ii) dħul ogħla u dħul mill-privatizzazzjoni, u (iii) tisħiħ tad-depożiti tal-gvern mal-bank ċentrali sabiex tinbena protezzjoni kontra l-kontinġenzi fiskali u finanzjarji. Il-baġit tal-2011 adottat fir-rebbiegħa tal-2011 mill-assemblea li kienet għadha kif ġiet kostitwita ddevja mill-baġit miftiehem fil-kuntest tal-SBA, b’mod partikolari billi inkluda żidiet kbar fil-pagi fis-settur pubbliku. Bħala riżultat, il-prerekwiżit ewlieni għall-operazzjoni ta’ Għajnuna Makrofinanzjarja għalhekk ma ġiex issodisfat. - EUR 6,3 miljun jistgħu jsiru disponibbli wara l-kanċellazzjoni unilaterali ta’ sejħiet kurrenti għal proposti mill-Istati Uniti u l-Kanada, li jwassal għal bilanċ pożittiv taħt il-linja baġitarja 15 02 03 Koperazzjoni ma' pajjiżi terzi dwar l-edukazzjoni u t-taħriġ vokazzjonali. - Għadd ta’ ammonti iżgħar ta’ krediti żejda li kienu ġejjin minn diversi linji baġitarji oħra u kkawżati, pereżempju, mill-flutwazzjonijiet tar-rata tal-kambju EUR-USD, li kellhom impatt fuq il-kontribuzzjoni tal-UE lill-organizzazzjonijiet internazzjonali u ftehimiet multilaterali; jew minn dewmien mhux previst fl-approvazzjoni ta’ ftehimiet internazzjonali dwar il-prodotti bażiċi. Il-lista sħiħa ta’ movimenti proposta hija murija hawn taħt: Linja tal-Baġit | Impenji (f’EUR) | 01 03 02 - Għajnuna makroekonomika | -51 400 000 | 05 06 01 - Ftehimiet agrikoli internazzjonali | -75 977 | 07 11 01 — Kontribuzzjoni għall-Ftehimiet multilaterali u internazzjonali dwar il-klima | -174 118 | 14 03 03 — Sħubija f'organizzazzjonijiet internazzjonali fil-qasam tad-dwana u t-taxxa | -129 471 | 15 02 03 — Koperazzjoni ma’ pajjiżi terzi fl-oqsma tal-edukazzjoni u t-taħriġ vokazzjonali | -6 326 400 | 21 07 03 — Ftehim mal-Organizzazzjoni tal-Ikel u l-Agrikoltura (FAO) u korpi oħra tan-Nazzjonijiet Uniti | -305 000 | 21 07 04 — Ftehimiet dwar il-prodotti bażiċi | -2 027 164 | 19 08 01 02 – Politika Ewropea tal-Viċinat u l-Partenarjat - Għajnuna finanzjarja lill-Palestina, għall-proċess ta’ paċi u għall-UNRWA | +60 438 130 | Il-Kummissjoni tipproponi li dawn l-ammonti jiġu riallokati biex jindirizzaw l-aktar ħtiġijiet immedjati tal-Awtorità Palestinjana u l-UNRWA. Filwaqt li xorta se jiġu impenjati fondi addizzjonali taħt il-baġit tal-2011, dawn huma maħsuba biex jikkontribwixxu għall- assistenza tal-UE prevista għall-2012 u se jkunu allinjati mill-qrib mal-pjanijiet ta’ azzjoni għall-2012. Billi tantiċipa parti konsiderevoli mill-għajnuna tal-2012, il-Kummissjoni timmira li ġġib il-livell ta’ approprjazzjonijiet disponibbli fil-prattika fl-2012 taħt il-partita baġitarja 19 08 01 02 qrib dak oriġinarjament disponibbli fl-2011 (EUR 300 miljun). Barra minn hekk, tisħiħ bikri u fil-ħin tal-finanzjament jista’ jaġixxi bħala inċentiv għal donaturi oħra biex jagħmlu disponibbli fi stadju aktar bikri l-kontribuzzjonijiet imwiegħda tagħhom Mill-EUR 60,4 miljun proposti għar-riallokazzjoni, EUR 45 miljun għandhom imorru għall-mekkaniżmu PEGASE, sabiex isostnu l-amministrazzjoni u s-servizzi Palestinjani, speċjalment fis-setturi tal-edukazzjoni, is-saħħa u soċjali. Fl-2011, id-dħul globali tal-Awtorità Palestinjana rriżulta li ma kienx biżżejjed, parzjalment minħabba nuqqas tal-għajnuna internazzjonali, u b’hekk huma pperikolati kemm l-istabbilità tal-Istat kif ukoll l-għajxien ta’ eluf ta’ nies. It-talba għall- antiċipazzjoni tal-kontribuzzjoni tal-2012 qed issir ukoll fil-kuntest ta’ sforzi politiċi f’livell għoli biex jiġu mmotivati donaturi oħrajn u biex jiġi żblukkat l-aċċess tal-Awtorità Palestinjana għal sorsi leġittimi oħra ta’ dħul bħall-iżdoganar billi tippromwovi politika (speċjalment rigward Iżrael) tat-tnaqqis tal-għeluq f'Gaża u r-restrizzjonijiet (materjal f’Gaża, il-kummerċ fix-Xatt tal-Punent eċċ.). L-EUR 15,4 miljun li jibqa’ huma proposti għall-UNRWA. Il-baġit tal-UNRWA qed jiffaċċja sfidi multipli (tkabbir demografiku, inflazzjoni, żieda fil-prezzijiet tal-ikel u l-enerġija, żieda fl-ispejjeż tal-persunal hekk kif il-pajjiżi ospitanti qed jgħollu l-pagi tas-settur pubbliku, u tnaqqis fil-kontribuzzjoni tad-donaturi minħabba l-kriżi finanzjarja). Il-UNRWA tantiċipa insuffiċjenza fil-fondi tagħha u tista’ ma tkunx kapaċi twettaq l-obbligi tagħha għall-ewwel trimestru tal-2012. Dan ifisser li l-Aġenzija ma jkollhiex il-fondi meħtieġa biex tkopri saħansitra l-aktar servizzi bażiċi tagħha (l-edukazzjoni, is-saħħa) fl-aħħar parti tal-2011 u fil-bidu tal-2012. Donazzjoni antiċipata ta’ EUR 15,4 miljun, flimkien ma' approprjazzjonijiet mitluba fl-Abbozz tal-Baġit tal-2012, se tgħin sabiex jiġi kopert in-nuqqas fil-fondi tal-UNRWA u sabiex tiġi sostnuta l-kontinwità tal-għoti ta’ servizzi pubbliċi essenzjali lir-refuġjati Palestinjani u se tkun ukoll għodda politika għall-Aġenzija fl-isforzi intensifikati tagħha sabiex timmobilizza r-riżorsi fir-rigward ta' donaturi oħra, speċjalment il-pajjiżi Għarab. 6. APPROPRJAZZJONIJIET GħALL-ĦLASIJIET F’Settembru, is-servizzi kollha tal-Kummissjoni ġew mitluba li jaġġornaw il-previżjonijiet tagħhom tal-ħtiġijiet sal-aħħar tal-2011, u jressqu t-talbiet tagħhom għall-aġġustament tal-approprjazzjonijiet għall-ħlasijiet. L-elementi riveduti jiffurmaw il-bażi tal-hekk imsejjaħ Trasferiment Globali (DEC 34/2011). Fit-tħejjija tat-Trasferiment Globali għall-2011, il-Kummissjoni fittxet li tqabbel il-ħtiġijiet miżjuda għall-approprjazzjonijiet għall-ħlasijiet fuq xi linji tal-baġit, ma’ ammonti fuq linji oħra li altrimenti kienu jibqgħu mhux użati, bil-ħsieb li tinkiseb implimentazzjoni sħiħa. Il-proposta tikkonċerna ammont ta’ EUR 719,2 miljun, li jikkorrispondu għal madwar 0,6 % tal-ħlasijiet totali awtorizzati fil-baġit tal-2011. B'kollox, huma kkonċernati 103 linja baġitarja (57 għal żidiet u 46 għal tnaqqis), meta mqabbla ma' 95 (51 għal żidiet u 44 għal tnaqqis) linja baġitarja inklużi fit-Trasferiment Globali ppreżentat fi tmiem l-2010 Madankollu ma kienx possibbli li jiġu ssodisfati t-talbiet kollha għal ħlasijiet akbar. L-ammont totali pendenti huwa ta’ EUR 1 142 miljun fuq erba' linji tal-baġit, kif ġej: Linja tal-Baġit | Ħlasijiet (f’miljuni ta’ Eur) | 04 02 17 — Fond Soċjali Ewropew (ESF) – Konverġenza | 700 | 04 02 19 — Fond Soċjali Ewropew (ESF) – Kompetittività Reġjonali | 300 | 08 04 01 — Koperazzjoni – Nanoxjenzi, nanoteknoloġiji, materjali u teknoloġiji ta’ produzzjoni ġodda | 82 | 09 04 01 01 — Appoġġ għall-koperazzjoni fir-riċerka fil-qasam tat-teknoloġija tal-informatika u tal-komunikazzjoni (ICTs – Koperazzjoni) | 60 | Total | 1 142 | F’dan il-waqt, hija proposta żieda ta’ EUR 550 miljun f’approprjazzjonijiet għall-ħlasijiet sabiex tiġi ssodisfata parti minn dawn il-ħtiġijiet addizzjonali. Il-Kummissjoni biħsiebha tisfrutta l-mezzi baġitarji kollha sa tmiem is-sena biex tkopri l-ħtiġijiet pendenti tal-baġit permezz ta’ trasferimenti fi ħdan il-baġit awtorizzat sabiex tiġi mminimizzata t-talba possibbli għal approprjazzjonijiet ġodda. Minħabba d-differenzi bejn it-tbassir u d-dikjarazzjonijiet finali magħmula mill-Istati Membri osservata fl-imgħoddi, il-bilanċ pendenti ta’ EUR 592 miljun jista’ jintlaħaq permezz riallokazzjonijiet interni. Huwa propost li diġà jiddaħħal ammont nominali ("p.m.") fil-baġit ta' emenda fuq il-linja tal-baġit 05 04 05 01 Programmi tal-iżvilupp rurali. It-talbiet finali mill-Istati Membri għall-ħlasijiet taħt din il-linja se jkunu magħrufa biss fl-10 ta’ Novembru, u l-Kummissjoni sejra, fuq din il-bażi tikkonferma l-ammont finali tal-ħlasijiet li għandhom jiġu riallokati favur il-ħtiġijiet li fadal għall-Fond Soċjali Ewropew (ESF) u tiżgura l-aħjar tqabbil bejn dak li hu disponibbli u dak li hu meħtieġ. It-taqsimiet ta’ hawn taħt jipprovdu ġustifikazzjonijiet għall-emendi proposti għal-livell ta’ approprjazzjonijiet għall-ħlasijiet għal-linji kkonċernati. Żieda: 04 02 17 Fond Soċjali Ewropew – Objettiv tal-konverġenza (+ EUR 204 miljun) Il-ħtiġijiet ogħla milli mistenni għall-ħlasijiet huma dovuti prinċipalment għall-fatt li ċerti ħlasijiet oriġinarjament previsti fl-2010 saru fl-2011. Dawn kienu jikkonċernaw prinċipalment serje ta’ programmi operazzjonali fi Spanja u l-Polonja li l-ħlasijiet għalihom ġew interrotti fl-2010 bħala riżultat ta’ irregolaritajiet identifikati mill-awdituri fis-sistemi ta’ ġestjoni u kontroll. L-implimentazzjoni tal-pjanijiet ta’ azzjoni fil-livell tar-reġjuni involuti ppermettiet li l-interruzzjoni titneħħa fl-2011, bir-rimbors sussegwenti ta’ ammonti sinifikanti ta’ nfiq. Fi tmiem Settembru, l-implimentazzjoni qabżet is-87% tal-approprjazzjonijiet disponibbli u huma meħtieġa ħlasijiet addizzjonali biex ikopru l-ħtiġiet qabel tmiem is-sena. Żieda: 04 02 19 Fond Soċjali Ewropew – L-Objettiv tal-Kompetittività Reġjonali u l-impjiegi (+ EUR 204 miljun) L-istima tal-ħtiġijiet tal-ħlasijiet f'din il-linja ġiet reveduta 'l fuq wara l-aħħar analiżi tal-Kummissjoni dwar l-implimentazzjoni dwar il-Fond Soċjali Ewropew. L-analiżi, ibbażata fuq l-informazzjoni pprovduta individwalment mill-Istati Membri, tindika li l-programmi operazzjonali qed jagħmlu progress b'pass rapidu u li l-pretensjonijiet tal-ħlasijiet li huma mistennija li jiġu riċevuti mingħand l-Istati Membri qabel tmiem is-sena jaqbżu sostanzjalment l-approprjazzjonijiet disponibbli. Fi tmiem Settembru, l-implimentazzjoni diġà kienet ta’ kważi 86% tal-approprjazzjonijiet disponibbli. Fl-istess żmien is-sena l-oħra, l-implimentazzjoni kienet ta’ biss 35% tar-riżultat tas-sena. Żieda: 08 04 01 - Koperazzjoni - Nanoxjenzi, nanoteknoloġiji, materjali u teknoloġiji ta’ produzzjoni ġodda (+ EUR 82 miljun) Diversi fatturi jiġġustifikaw it-talba għal żiedet fl-approprjazzjonijiet għall-ħlasijiet: 1) Matul l-2011, il-maniġment identifika prijoritajiet ġodda marbuta mal-finalizzazzjoni tal-kuntratti mis-sejħiet għall-proposti tal-2011 li ġejjin: UE-Ġappun,UE-Russja u PPP (Sħubija Pubblika Privata). Għandu jiġi nnutat li s-sejħiet għall-proposti tal-kuntratt mill-UE-Ġappun u l-UE-Russja għandhom jibdew fl-2011 sabiex jiġi żgurat il-parallelliżmu ma’ proġetti ffinanzjati minn dawn iż-żewġ pajjiżi. Dwar is-sejħa għall-proposti 2011-PPP, din hija parti mill-pakkett ta’ stimolu ekonomiku. Huwa għalhekk importanti li dawn il-kuntratti xorta jkunu jistgħu jibdew fl-2011. Dan jirrikjedi l-ħlas ta’ avvanzi addizzjonali li jikkorrispondu ma’ dan ta’ madwar EUR 35 miljun. 2) Is-simplifikazzjoni tal-proċeduri u l-kwalità tal-applikazzjonijiet għal ħlasijiet interim wasslu għal aċċellerazzjoni kbira ħafna fil-konsum tal-pagamenti, u dan wassal biex il-livell tat- talbiet għall-ħlas għas-7 Programm Qafas (FP7) laħaq il-veloċità normali sħiħa tiegħu matul l-aħħar trimestru tal-2010. Minħabba nuqqas tal-approprjazzjonijiet għall-ħlasijiet fl-aħħar tal-2010, xi ħlasijiet bil-quddiem u interim ġew posposti sal-2011 għal total ta’ madwar EUR 80 miljun. Din is-sitwazzjoni kompliet matul is-sena 2011, u dan irriżulta f’aktar ħtiġijiet ta’ madwar EUR 25 miljun. Ir-riżultat globali huwa li l-linja baġitarja teħtieġ li tkun imsaħħa b’EUR 138,3 miljun f’approprjazzjonijiet għall-ħlasijiet. Żieda ta’ EUR 56,3 miljun hija ppreżentata fit-Trasferiment Globali. Il-bilanċ li jifdal, mitlub fl-ABE 6/2011, huwa ta’ EUR 82 miljun. Żieda: 09 04 01 01 - Appoġġ għall-koperazzjoni fir-riċerka fil-qasam tat-teknoloġija tal-informazzjoni u tal-komunikazzjoni (ICTs - Koperazzjoni) (+ EUR 60 miljun) Il-progress kurrenti fin-negozjati għal proġetti ta’ Koperazzjoni tal-ICT tal-FP7 se jitlob ħlasijiet ta’ finanzjament aktar milli kien mistenni oriġinarjament għal proġetti skedati li jibdew bejn Settembru u Diċembru 2011. B’mod partikolari, huwa mistenni li jiġu pproċessati 173 ħlas tal-prefinanzjament relatati mal-proġetti Call 7, u 289 pretensjoni għall-ispejjeż relatati ma' proġetti magħżula f’sejħiet preċedenti qabel tmiem is-sena. Wara l-progress kurrenti fin-negozjati ta’ Call 7, l-approprjazzjonijiet meħtieġa biex jitwettqu dawn it-tranżazzjonijiet huma ogħla mill-ammont attwalment disponibbli fil-baġit. Iż-żieda ppreżentata fil-qafas tat-Trasferiment Globali hija ta’ EUR 46 miljun, li jħalli bilanċ pendenti, mitlub fl-ABE 6/2011, ta’ EUR 60 miljun. Tnaqqis: 05 04 05 01 Programmi tal-iżvilupp rurali (p.m.) Il-ħlasijiet finali li għandhom isiru fuq il-baġit tal-2011 taħt il-programmi tal-Iżvilupp Rurali jirrigwardaw id-dikjarazzjonijiet tal-infiq tal-Istati Membri tat-tielet trimestru li jridu jiġu trażmessi lill-Kummissjoni sal-10 ta’ Novembru. Previżjonijiet riveduti mitluba mill-Kummissjoni mingħand l-Istati Membri, u riċevuti fil-bidu ta’ Settembru, jindikaw li l-approprjazzjonijiet għall-ħlasijiet disponibbli għall-Programmi tal-Iżvilupp Rurali 2007-2013 għandhom ikunu utilizzati b’mod sħiħ. Madankollu, jista’ jkun li għadhom possibbli differenzi bejn dan it-tbassir rivedut ta’ Settembru u l-ammonti dovuti li għandhom jiġu rimborsati fir-rigward tad-dikjarazzjonijiet tan-nefqa finali tat-tielet trimestru. Tabilħaqq, matul l-aħħar tliet snin, il-previżjonijiet kellhom tendenza li jaqbżu d-dikjarazzjonijiet b’ammont sinifikanti. Minkejja li l-indikazzjonijiet kurrenti mill-Istati Membri jindikaw l-użu sħiħ tal-approprjazzjonijiet għall-ħlasijiet disponibbli, il-Kummissjoni, fuq il-bażi tal-esperjenza preċedenti, tassumi li jista' jkun possibbli li jitnaqqsu l-approprjazzjonijiet għall-ħlasijiet fuq din il-linja. Il-Kummissjoni se tkun tista’ tiffinalizza l-ammont wara li l-Istati Membri jibagħtu d-dikjarazzjonijiet tan-nefqa tagħhom sal-10 ta’ Novembru. 7. TABELLA SOMMARJA SKONT L-INTESTATURA TAL-QAFAS FINANZJARJU Qafas finanzjarju Intestatura/subintestatura | Qafas finanzjarju 2011 | Baġit 2011 (inkl. BE 1-4/5 u ABE 5) | ABE 6/2011 | Baġit 2011 (inkl. BE 1-4 u ABE 5-6/2011) | |AI |AĦ |AI |AĦ |AI |AĦ |AI |AĦ | | 1. TKABBIR SOSTENIBBLI | | | | | | | | | | 1a. Kompetittività għat-tkabbir u l-impjiegi |12 987 000 000 | |13 520 566 270 |11 381 944 758 | |142 000 000 |13 520 566 270 |11 523 944 758 | |1b. Koeżjoni għat-tkabbir u l-impjiegi |50 987 000 000 | |50 980 593 784 |41 652 094 626 |3 250 000 |408 300 000 |50 983 843 784 |42 060 394 626 | | Total |63 974 000 000 | |64 501 160 054 |53 034 039 384 |3 250 000 |550 300 000 |64 504 410 054 |53 584 339 384 | | Marġini[10] | | |-27 160 054 | | | |-30 410 054 | | | 2. PRESERVAZZJONI U ĠESTJONI TA’ RIŻORSI NATURALI | | | | | | | | | | Li minnhom nefqa relatata mas-suq u ħlasijiet diretti |47 617 000 000 | |42 891 201 900 |42 788 499 841 | -23 140 000 | |42 868 061 900 |42 788 499 841 | | Total |59 688 000 000 | |58 659 248 389 |56 378 918 184 | | |58 659 248 389 |56 378 918 184 | | Marġini | | |1 028 751 611 | | | |1 028 751 611 | | | 3. ĊITTADINANZA, LIBERTÀ, SIGURTÀ U ĠUSTIZZJA | | | | | | | | | | 3a. Libertа, Sigurtà u Ġustizzja |1 206 000 000 | |1 180 030 263 |857 199 845 | | |1 180 030 263 |857 199 845 | |3b. Ċittadinanza |683 000 000 | |879 831 486 |842 903 486 | | |879 831 486 |842 903 486 | | Total |1 889 000 000 | |2 059 861 749 |1 700 103 331 | | |2 059 861 749 |1 700 103 331 | | Marġini[11] | | |26 072 737 | | | |26 072 737 | | | 4. L-UE BĦALA ATTUR GLOBALI[12] |8 430 000 000 | | 8 759 300 431 |7 242 528 574 | | | 8 759 300 431 |7 242 528 574 | | Marġini | | | -70 439 377 | | | | -70 439 377 | | | 5. AMMINISTRAZZJONI[13] |8 144 000 000 | |8 172 839 289 |8 171 544 289 | | |8 172 839 289 |8 171 544 289 | | Marġini | | | 53 160 711 | | | | 53 160 711 | | | TOTAL |142 125 000 000 |133 440 000 000 |142.152.409.912 |126.527.133.762 |3 250 000 |550 300 000 |142 155 659 912 |127 077 433 762 | | Marġini | | |1 115 385 628 |7 094 866 238 | | |1 112 135 628 |6 544 566 238 | | [1] ĠU L 248, 16.9.2002, p. 1. [2] ĠU L 68, 15.3.2011, p. 1. [3] ĠU L 172, 30.6.2011, p. 1. [4] ĠU L 213, 19.5.2011, p. 1. [5] COM (2011) 374 finali. [6] ĠU L 130, 31.5.2000, p. 1. [7] Il-bilanċi u l-aġġustamenti tal-bilanċi bbażati fuq il-VAT għas-snin finanzjajri preċedenti li jirriżultaw mill-applikazzjoni tal-artikolu 10(4), (5) u (8) tar-Regolament (KE, EURATOM) Nru 1150/2000. [8] Bilanċi u aġġustamenti ta’ bilanċi bbażati fuq id-dħul/prodott nazzjonali gross għas-snin finanzjarji preċedenti b’riżultat tal-applikazzjoni tal-artikolu 10(6) sa (8) tar-Regolament (KE, EURATOM) Nru 1150/2000. [9] Dazji doganali u dazji oħra msemmija fl-artikolu 2(1)(a) tad-Deċiżjoni 2007/436/KE. [10] Il-Fond Ewropew tal-Aġġustament għall-Globalizzazzjoni (EGF) mhux inkluż fil-kalkolu tal-marġini taħt l-Intestatura 1a (EUR 500 miljun). EUR 34 miljun fuq il-limitu massimu huma ffinanzjati permezz tal-mobilizzazzjoni tal-Istrument tal-Flessibilità. [11] L-ammont tal-Fond ta’ Solidarjetà tal-Unjoni Ewropea (FSUE) jiddaħħal apparti l-intestaturi relevanti kif previst mill-IIA tas-17 ta’ Mejju 2006 (ĠU C 139 tal-14.6.2006) [12] Il-marġini tal-2011 għall-intestatura 4 ma jqisx l-approprjazzjonijiet relatati mar-Riżerva tal-Għajnuna ta’ Emerġenza (EUR 253,9 miljun). EUR 71 miljun fuq il-limitu massimu huma ffinanzjati permezz tal-mobilizzazzjoni tal-Istrument tal-Flessibilità. [13] Għall-kalkolu tal-marġini taħt il-limitu massimu tal-intestatura 5, ittieħed kont tan-nota (1) f'qiegħ il-paġna fil-qafas finanzjarju 2007-2013 għal ammont ta’ EUR 82 miljun għall-kontribuzzjonijiet tal-persunal għall-iskema tal-pensjoni.